钦定古今图书集成/明伦汇编/宫闱典/第075卷 > 《大本堂二首》魏·观
## 钦定古今图书集成/明伦汇编/宫闱典/第075卷 > 《大本堂二首》魏·观

翠葆葳蕤九凤旗，东华遥望立多时。都堂启事貂蝉
集，率卫轮班虎豹驰。月绕珠帘陞讲席，花迎金辂肃
朝仪。六王炳炳前星后，珠纬联辉上玉墀。

六斋帝子联龙衮，三岛神仙列雁行。绣毂青鸾金羽
盖，锦鞯白马紫游缰。御沟细柳云生暖，禁籞飞花雨
送凉。郑国书闻能一一，玉炉清昼为分香。